DĖL UAB ,,ŠILALĖS AUTOBUSŲ PARKAS“ VIETINIO (PRIEMIESTINIO) REGULIARAUS SUSISIEKIMO AUTOBUSŲ MARŠRUTŲ PAKEITIMO IR TVARKARAŠČIŲ TVIRTINIMO

2023 m. spalio 26 d. Nr. DĮV-635

Šilalė

Vadovaudamasis Lietuvos Respublikos vietos savivaldos įstatymo 34 straipsnio 6 dalies 10 punktu, Lietuvos Respublikos kelių transporto kodekso 4 straipsnio 3 dalimi, vykdydamas Šilalės rajono savivaldybės mero 2023 m. spalio 25 d. potvarkį Nr. T3-310 ,,Dėl įgaliojimo Šilalės rajono savivaldybės administracijai suteikimo“, atsižvelgdamas į Viešosios įstaigos ,,Žaliasis regionas“ 2023 m. spalio 26 d. raštą Nr. SD/75 ,,Dėl vietinio susisiekimo autobusų maršrutų tvarkaraščių projektų pateikimo“ bei į Šilalės rajono keleivinio transporto ir moksleivių pavėžėjimo organizavimo komisijos, sudarytos Šilalės rajono savivaldybės tarybos 2007 m. gruodžio 20 d. sprendimu Nr. T1-317 ,,Dėl Šilalės rajono keleivinio transporto ir moksleivių pavėžėjimo organizavimo komisijos sudarymo ir nuostatų tvirtinimo“, 2023 m. spalio 20 d. posėdžio protokolą Nr. 3 ir 2023 m. spalio 26 d. protokolą Nr. 4:

1. P a k e i č i u nuo 2023 m. lapkričio 6 d. UAB ,,Šilalės autobusų parkas“ keleivių vežimo vietinio (priemiestinio) reguliaraus susisiekimo autobusų maršrutus:

1.1. Šilalė–Kvėdarna–Lembas–Šilalė (išvykimo laikas iš Šilalės autobusų stoties (toliau –Šilalės AS) 7.00 val., 14.45 val. mokyklų darbo dienomis) ir papildyti išvykimo laiku iš Šilalės AS 17.15 val.

1.2. Šilalė–Vaitimėnai–Šilalė (išvykimo laikas iš Šilalės AS 14.25 val. mokyklų darbo dienomis) ir pratęsti iki Vaitimėnų k.

2. P a k e i č i u UAB ,,Šilalės autobusų parkas“ keleivių vežimo vietinio (priemiestinio) reguliaraus susisiekimo autobuso maršruto R-2 Šilalė–Tauragė–Šilalė eismo tvarkaraštį tilto remonto per Šunijos upę darbų laikotarpiui.

3. T v i r t i n u 1 ir 2 punkte pakeistų maršrutų tvarkaraščius (1,2,3 priedas).

4. Į p a r e i g o j u UAB ,,Šilalės autobusų parkas“ direktorių apie vietinio (priemiestinio) reguliaraus susisiekimo autobusų maršrutų ir jų tvarkaraščių pakeitimus paskelbti informaciją teisės aktų nustatyta tvarka.

5. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos.

Administracijos direktorius              Andrius Jančauskas